FBS 01 Assurance of Salvation/ro

[[Media:FBS_01_Siguranța_mântuirii.pdf|Descărcați aici această pagină ca fișier pdf]]

Laude
Citește o scriptură pentru a începe să puneți temelia pentru închinare și slavă lui Dumnezeu.


 * Citește Psalm 118:28: „Tu ești Dumnezeul meu și eu Te voi lăuda.” Pentru ce Îi putem mulțumi lui Dumnezeu sau pentru ce Îl putem lăuda astăzi?

Purtare de grijă
Îngrijiți-vă nevoile unul altuia prin rugăciune, sfaturi biblice și încurajare.


 * Roagă fiecare persoană să vorbească despre un lucru bun care li s-a întâmplat și să explice o provocare pe care a avut-o săptămâna aceasta.


 * Întreabă: „Ce vrei să facă Isus pentru tine săptămâna aceasta?” Rugați-vă unul pentru nevoile celuilalt.

Celebrarea credincioșiei
Încurajează ținerea la socoteală cu dragoste pentru a-L urma pe Isus.


 * Întreabă: „Ați putut să îi spuneți cuiva despre decizia voastră de a-L urma pe Cristos?”

Motivare și încurajare
Exprimă-ți viziunea despre cine pot deveni ei în Cristos sau despre ce poate face Dumnezeu prin ei. Exemplu: Dumnezeu iubește oamenii! Biblia ne vorbește despre faptul că dorința lui Dumnezeu este ca toți oamenii să fie mântuiți și să ajungă la cunoașterea adevărului (1 Timotei 2:4). Evanghelia nu este dpar pentru tine, ci este pentru toți prietenii tăi și pentru familia ta. Dumnezeu îi iubește și te va folosi pentru a da mai departe ceea ce înveți despre Isus, astfel încât să-L poată urma și ei pe Isus. În călătoria noastră împreună, va fi emoționant să vedem ce va face Dumnezeu în viețile celor din jurul nostru.



Contextul
Isus învăța despre faptul că El este Păstorul cel bun care Își dă viața pentru oile Sale (vs. 11). Și a mai spus: „Eu Îmi cunosc oile Mele, şi ele Mă cunosc pe Mine” și „Eu am venit ca oile să aibă viaţă, şi s-o aibă din belşug.” Cu toate astea, mulți evrei nu cred în El și se îndoiesc de afirmațiile Lui. Aici începe povestea noastră.

Citește

 * Citește sau vizionați Ioan 10:22-30 de două ori, în timp ce toți ceilalți ascultă.

Discuție despre ce au descoperit

 * Fiecare să spună ce anume le-a atras atenția (sau ce le-a plăcut cel mai mult) și de ce.


 * De ce credeți că este importantă această istorisire?


 * Cum putem face lucrurile diferit acum că știm această istorisire (pasaj)?

Citește, spune și corectează

 * Citiți din nou istorisirea. O persoană să o relateze și roagă grupul să o corecteze dacă este nevoie.

Rezumat
Pe cruce, Isus, Păstorul cel bun, și-a dat viața ca o jertfă pentru păcatele noastre. Ca una dintre oile Sale, El vrea ca tu să știi că ai viața veșnică și că nu vei pieri niciodată. Te afli în siguranță în mâinile Sale și nimeni, nici măcar Satan însuși, nu te poate lua de acolo. Citiți secțiunea care vorbește despre siguranță din broșură.

Pentru o mai mare îmbogățire, citiți:Concept transferabil #1: Cum poți fi sigur că ești creștin



Pregătirea pentru misiune

 * Exersați împărtășirea evengheliei


 * Amintește-le ce să facă atunci când cineva spune DA Evangheliei.

În misiune

 * Creează o Listă de cunoștințe, scriind numele a 10 sau mai multe persoane pe care ei le cunosc.


 * Gândește-te la 5 pesoane din Lista ta de cunoștințe cărora le vei relata istorisirea sau cărora le vei împărtăși Evanghelia săptămâna aceasta.


 * Scrie declarații „Eu voi... până...” și vorbește despre ele în grupul tău.

Rugăciune pentru misiune

 * Încredințează în mâna lui Dumnezeu fiecare scop propus. Roagă-L pe Dumnezeu să ne ajute să fim credincioși și să ne folosească ca să începem o lucrare de multiplicare a ucenicilor.